ועדת הכספים, כנסת 20, פרוטוקול מספר 56, 2015-07-29 10:30

משה גפני: תקנות השקעות משותפות בנאמנות (נכסים שמותר לקנות ולהחזיק בקרן ושיעוריהם המרביים) (תיקון), התשע"ה-2015.

משה גפני: מי מציג את התקנות?

<שרה קנדלר: שרה קנדלר, מהרשות לניירות ערך.

<שרה קנדלר: פה זה ממש תיקון טעות.

<שרה קנדלר: בכנסת הקודמת העברנו את התקנות האלה, אישרתם את זה כמו שצריך פה בוועדה, אבל בטעות שר האוצר חתם על נוסח לא נכון.

<שרה קנדלר: כלומר, זה ממש תיקון טעות.

<שרה קנדלר: במקום שיהיה כתוב "פעם בשבוע ופעם בחודש" כתוב רק "פעם בשבוע".

משה גפני: מאה אחוז.

משה גפני: מי בעד אישור התקנות?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור התקנות – פה אחד תקנות השקעות משותפות בנאמנות (נכסים שמותר לקנות ולהחזיק בקרן ושיעוריהם המרביים) (תיקון), התשע"ה-2015 אושרו.

משה גפני: התקנות אושרו.

משה גפני: תקנות הסדרת העיסוק בייעוץ השקעות, בשיווק השקעות ובניהול תיקי השקעות (רישום עסקאות ורישום פעולות ייעוץ) (תיקון), התשע"ה-2015.

<שרה קנדלר: פה אנחנו עדיין בנושא של הקלות, היום יש לנו הקלות בתחום של יועצי השקעות.

<שרה קנדלר: כידוע, מרבית ייעוץ ההשקעות נעשה בבנקים, ותקנות רישום עסקאות בעצם מחייבות את הבנקים לרשום ברישום מפורט את כל מהלך הייעוץ של היועץ מול הלקוח.

<שרה קנדלר: זה גם לטובת היועץ וגם לטובת הלקוח, כי אם יש אחר כך מחלוקות יודעים מה נאמר, והוא מחתים אותו גם.

<שרה קנדלר: אנחנו עשינו מהלך בשיתוף פעולה עם הבנקים, שנציגים שלהם פה, לראות איך אפשר להקל עליהם את ייעול שיחת הייעוץ - - -

משה גפני: אתם מסכימים?

משה גפני: כן.

<שרה קנדלר: יש פה כמה הקלות.

<שרה קנדלר: קודם כול הלקוח כבר לא צריך לחתום בעצמו.

<שרה קנדלר: לפעמים הלקוחות היו מתעצבנים למה מעכבים אותם עד שהוא כותב את הפרוטוקול, ואז הם לא רצו לחתום.

<שרה קנדלר: אז כאן זה בלי חתימת הלקוח.

<שרה קנדלר: גם בנושא של - - -

משה גפני: תקריאי בבקשה את התקנות.

מיקי לוי: אתם מסכימים בלי חתימת הלקוח?

<שרה קנדלר: כן.

מיקי לוי: וזה לא יביא אחר כך לתביעות?

מיקי לוי: אני מאוד חרד לעניין הזה.

מיקי לוי: זה לוקח בדיוק עוד 15 שניות.

<יעל גלסטר: מסתבר שלפעמים זה מאוד קריטי, ואנחנו לא רוצים לפגוע בתהליך הזה.

<יעל גלסטר: לפעמים לקוחות ממש - - -

<שרה קנדלר: ויש לו הזדמנות; הרי הוא מקבל את זה הביתה, ואם זה לא נראה לו הוא יכול אחר כך לבוא לבנק.

<יעל גלסטר: הדרישה באה בעיקר מצד הלקוחות, כי הרצון של הלקוחות - - -

משה גפני: שם ותפקיד?

<יעל גלסטר: אני יעל גלסטר, ראש ענף ייעוץ, בנק לאומי.

מיקי לוי: אני מאוד מקווה שלא תבואו אלינו כשיתחילו לזרום התביעות – "לא בדיוק אמרו לי" – ותגידו לנו לשנות עוד הפעם, ושחייבים להחתים אותם.

מיקי לוי: אני מאוד מקווה.

משה גפני: לא, אני לא חושב.

משה גפני: אתה חושב?

מיקי לוי: שמע, היום הוא נותן לו ייעוץ, אומר לו "בוא תשקיע השקעות כאלה"; מחר הוא לא יחתים אותו; ואם ההשקעות שלו יפסידו כמה אחוזים - - -

משה גפני: מה את אומרת?

<שרה קנדלר: לא, הוא מקבל את הפרוטוקול הביתה ויש לו הזדמנות להגיד "רגע, זה לא מה שנאמר לי".

<שרה קנדלר: זאת אומרת, יש לו את ההזדמנות לבוא חזרה לבנק ולטעון - - -

מיקי לוי: אני אתכם, אני אקל עליכם, אבל - - -

משה גפני: חבר הכנסת מיקי לוי מעיר הערה נכונה, אבל לפי דעתי נתת תשובה טובה.

משה גפני: זאת אומרת, הבן אדם צריך לקרוא את מה שהוא מקבל.

משה גפני: הוא יכול לחזור לבנק ולהגיד "נכון, לא חתמתי, כי לא כתבת את מה שסיכמנו".

<יעל גלסטר: אם נשים את הדברים על השולחן, רוב הייעוץ ניתן בטלפון, ואנחנו רואים שאין טענות על כך.

משה גפני: בסדר, זה מקל על אנשים.

משה גפני: נכון, מיקי, ההערה שלך במקומה, אבל עדיף... בבקשה, תקריאי.

<שרה קנדלר: קוראת:

משה גפני: תודה רבה.

<אייל לב-ארי: עכשיו, כששיניתם את ארבעת ימי העסקים לעשרה ימים, אתם חושבים שההסדר עדיין שומר על - - - ?

<שרה קנדלר: אני חושבת שכן.

<שרה קנדלר: קודם כול, זה ימים ולא ימי עסקים.

<שרה קנדלר: וגם, רצינו לעשות איזון – מצד אחד שזה לא יהיה יותר מדי זמן והלקוח ישכח מה שאמרו לו, ומצד שני לתת לבנקים את ההזדמנות להתאים למערכות שלהם.

משה גפני: מי בעד אישור התקנות?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור התקנות – פה אחד תקנות הסדרת העיסוק בייעוץ השקעות, בשיווק השקעות ובניהול תיקי השקעות (רישום עסקאות ורישום פעולות ייעוץ) (תיקון), התשע"ה-2015 אושרו.

משה גפני: התקנות אושרו.

משה גפני: צו ניירות ערך (תיקון התוספת השלישית לחוק), התשע"ה-2015.

<שרה קנדלר: פה אנחנו רוצים להוסיף בורסה נוספת לרשימת התוספת השלישית בחוק.

<שרה קנדלר: מדובר על הסדר הרישום הכפול, שנמצא בחוק ניירות ערך כבר שנים, שמקל על חברות ישראליות שרשומות במסחר בבורסות זרות ורוצות לרשום את המניות שלהן גם למסחר בבורסה בישראל.

<שרה קנדלר: אנחנו מעודדים זאת, כי אנחנו חושבים שזה ירחיב את הפעילות בבורסה.

<שרה קנדלר: כרגע, בתוספת השנייה יש את הבורסות המרכזיות בארצות הברית, נאסד"ק וכולי, והתוספת השלישית כוללת היום את הרשימה המשנית של הנאסד"ק ואת רשימת הפריימרים של בורסת לונדון, ואנחנו מבקשים להוסיף רשימה משנית אחרת בלונדון.

משה גפני: תקריאי את זה.

משה גפני: יש התנגדות לכל מה שעלה כאן?

משה גפני: זה לא קשור אליכם.

<שרה קנדלר: אני רק חייבת לציין שזה בא לבקשת חברה ספציפית, חברת "מטומי", שהיא החברה היחידה שרשומה שם, ורצינו באמת לעודד את העניין.

<שרה קנדלר: קוראת: אחד מהם זה תיקון טכני: הבורסה בלונדון שינתה את שמה.

<שרה קנדלר: הרשימה הנוספת זה תיקון מהותי, שבו אנחנו מוסיפים בורסה נוספת.

משה גפני: מי בעד אישור הצו?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור הצו – פה אחד צו ניירות ערך (תיקון התוספת השלישית לחוק), התשע"ה-2015 אושר.

משה גפני: הצו אושר.

משה גפני: תודה רבה, הישיבה נעולה.